Iepirkuma ID Nr. DNP 2026/42K
Nolikuma 7. pielikums
Līguma projekts 

Līgums Nr. 7.2/2026/__
Par būvuzraudzības nodrošināšanu Baznīcas ielas seguma
 vienkāršotas atjaunošanas darbiem Dobelē, Dobeles novadā

Līguma parakstīšanas datums ir pēdējā pievienotā droša 

elektroniskā paraksta un tā laika zīmoga datums un vieta
Dobeles novada pašvaldība, reģistrācijas numurs 90009115092, turpmāk – Pasūtītājs, kuras vārdā saskaņā ar Dobeles novada pašvaldības nolikumu rīkojas _______, no vienas puses, un

___________, reģistrācijas numurs ___________, turpmāk – Izpildītājs, kuras vārdā, pamatojoties uz komercsabiedrības statūtiem rīkojas ___________, no otras puses, abi kopā un katrs atsevišķi – Puses/Puse,

 saskaņā ar Dobeles novada Iepirkumu komisijas 2026. gada _____ lēmumu atklātā konkursā “Būvuzraudzības nodrošināšana Baznīcas ielas seguma vienkāršotas atjaunošanas darbiem Dobelē, Dobeles novadā”, identifikācijas numurs DNP 2026/42K, (protokols Nr. __), 
savstarpēji vienojoties noslēdz šo līgumu, turpmāk – Līgums, par sekojošo:

1. LĪGUMA PRIEKŠMETS

1.1. Pasūtītājs uzdod un Izpildītājs apņemas veikt būvuzraudzību Baznīcas ielas seguma vienkāršotas atjaunošanas darbiem Dobelē, Dobeles novadā, turpmāk – Būvuzraudzība/Pakalpojums.

1.2. Būvuzraudzība jāveic saskaņā šo Līgumu, Līguma pielikumiem, Būvniecības likumu, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi” XI. nodaļu, Latvijas Būvnormatīviem un citiem normatīvajiem aktiem, kas saistoši Pakalpojuma izpildē.
1.3. Izpildītājs garantē, ka piedāvājumā norādītais atbildīgais būvuzraugs (fiziska persona) vai būvuzraugi ir ar atbilstošu un derīgu būvprakses sertifikātu un kvalifikāciju, kas nepieciešams Būvuzraudzības veikšanai.
1.4. Pakalpojuma izpilde noteikumu apraksts un prasības noteiktas Tehniskajā specifikācijā un darbu daudzumu sarakstā (Līguma __. pielikums).
1.5. Izpildītājs Būvuzraudzību veic Līguma izpildes vietā: Baznīcas iela, Dobele, Dobeles novads (kadastra apzīmējums 4601 0073014), turpmāk – Objekts.

2. LĪGUMA DARBĪBAS TERMIŅŠ

2.1. Būvuzraudzība jāveic saskaņā ar Būvdarbu līgumu Nr. ______ no līguma noslēgšanas dienas un būvdarbu uzsākšanas brīža līdz būvniecības pabeigšanai, saskaņā ar Tehniskās specifikācijas un darbu daudzumu sarakstu (Līguma __ pielikums) prasībām, Izpildītāja iesniegto Finanšu piedāvājumu (Līguma __ pielikums) un būvdarbu veicēja, turpmāk – Būvdarbu veicējs, darba izpildes kalendāro grafiku. Līguma izpildes termiņš ir 4 (četru) mēnešu laikā no līguma noslēgšanas dienas (ir saņemta būvvaldes atzīme par būvdarbu pabeigšanu) (neskaitot tehnoloģisko pārtraukumu, ja tāds iestāsies).
2.2. Atbilstoši paskaidrojuma raksta sadaļai par būvdarbu uzsākšanas nosacījumiem, 7 (septiņu) darba dienu laikā no Būvdarbu Līguma noslēgšanas dienas iesniegt Būvniecības informācijas sistēmā BIS visus nepieciešamos dokumentus. Pēc iesniegto dokumentu saņemšanas būvvalde izdara atzīmi paskaidrojuma rakstā par būvdarbu uzsākšanai izvirzīto nosacījumu izpildi. 

2.3. Būvdarbus atļauts uzsākt tikai pēc būvvaldes atzīmes saņemšanas par būvdarbu uzsākšanas nosacījumu izpildi, bet ne vēlāk kā 20 (divdesmit) dienu laikā no Būvdarbu Līguma noslēgšanas dienas. Būvuzraudzība jānodrošina visu būvniecības laiku.
2.4. Gadījumā, ja Būvdarbu kopējais ilgums tiek pagarināts, attiecīgi tiek grozīts Būvuzraudzības termiņš, slēdzot atsevišķu vienošanos pie Līguma. 
2.5. Puses vienojas, ka Pasūtītājam ir tiesības izdarīt grozījumus Līgumā, ja Līguma izpildes laikā stājas spēkā jauni un/vai tiek grozīti Latvijas Republikas būvniecības nozari reglamentējošie normatīvie akti, kas paredz citus Būvuzraudzības izpildes nosacījumus nekā Līgums.
3. LĪGUMA SUMMA UN MAKSĀŠANAS KĀRTĪBA

3.1. Līgumcena par Būvuzraudzību ir ____ EUR (____ euro __ centi), papildus 21 % (divdesmit viens procents) pievienotās vērtības nodoklis (PVN) _____ EUR (___ euro __ centi), kas kopā ir _____ EUR (____ euro __ centi), turpmāk – Līguma summa.

3.2. Līguma summā ir iekļautas visas izmaksas, kas saistītas ar Būvuzraudzības pilnīgu un kvalitatīvu izpildi. Līgumcena paliek nemainīga visu Līguma darbības laiku.
3.3. Līguma summas apmaksa tiek veikta ar pārskaitījumu uz Izpildītāja bankas norēķinu kontu 10 (desmit) darbadienu laikā pēc Pakalpojuma pieņemšanas – nodošanas akta abpusējas parakstīšanas un atbilstoša Izpildītāja e-rēķina saņemšanas.
3.4. Izpildītājs rēķinu noformē elektroniskā formā, kas atbilst Latvijas Republikā spēkā esošajiem normatīvajiem aktiem. Izpildītājs sagatavoto rēķinu nosūta uz Pasūtītāja e–adresi: REKINI@90009115092.
3.5. Ja Būvuzraudzības izpilde tiek pārtraukta no Izpildītāja neatkarīgu iemeslu dēļ, tad Puses sastāda aktu par faktiski izpildītajiem darbiem, fiksējot tajā izpildīto darbu apjomu, proporcionāli uz Līguma pārtraukšanas brīdi izpildīto objekta būvdarbu apjomam. Pasūtītājs 10 (desmit) darbadienu laikā no akta parakstīšanas samaksā Izpildītājam par faktiski veiktajiem darbiem saskaņā ar Pušu parakstīto aktu.
4. IZPILDĪTĀJA tiesības un pienākumi  

4.1. Izpildītājs savu darbību veic atbilstoši Būvuzraudzību regulējošiem normatīvajiem aktiem, Līgumam, Tehniskajai specifikācijai un darbu daudzumu sarakstam (Līguma __. pielikums) un saskaņotajai, apstiprinātai paskaidrojuma raksta dokumentācijai.
4.2. Izpildītājs nodrošina atbildīgo būvuzraugu ceļu būvdarbu būvuzraudzībā, kurš personīgi atrodas Objektā un, kura darba laika ieguldījums Objektā ir ne retāk kā 2 (divas) dienas nedēļā, neieskaitot būvsapulces, iebūvējamo materiālu un iekārtu pārbaudes, darbu pārbaudes un pieņemšanas, dokumentācijas izskatīšanu u.c. Atbildīgā būvuzrauga atbildība noteikta Tehniskajā specifikācijā un darbu daudzumu sarakstā (Līguma __. pielikums).
4.3. Izpildītāja pienākumi Būvuzraudzības izpildes laikā:
4.3.1. pirms būvdarbu uzsākšanas iesniegt Pasūtītājam būvuzraugu profesionālās civiltiesiskās atbildības apdrošināšanas līgumu atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājam jānodrošina, ka profesionālās civiltiesiskās atbildības apdrošināšanas līgums ir spēkā visā būvdarbu izpildes un garantijas laikā un savlaicīgi, pirms esošās polises termiņa beigām tiek pagarināts;
4.3.2. nodrošināt nepieciešamos dokumentus/atļaujas darbu uzsākšanas nosacījumu izpildei un nepieļaut būvdarbu uzsākšanu, ja nav saņemtas visas nepieciešamās atļaujas;
4.3.3. veikt operatīvās būvdarbu kvalitātes kontroles ar atbilstošu tehnisko aprīkojumu un ierīcēm;

4.3.4. veikt Objektā būvdarbu uzraudzību, nodrošināt Pasūtītāja interešu pārstāvību būvdarbu veikšanas procesā atbilstoši normatīvo aktu prasībām, ņemot vērā noslēgtā Būvdarbu līguma prasības;
4.3.5. ne retāk kā vienu reizi divās nedēļās organizēt un vadīt būvdarbu plānošanas sapulces un veikt to protokolēšanu, parakstītu protokolu nosūtīt visiem būvniecības dalībniekiem;
4.3.6. ievērot atbildīgajam būvuzraugam pienākumus un tiesības Līguma izpildes laikā, kas noteiktas Tehniskajā specifikācijā (Līguma 3. pielikums), t.sk., atbildīgais būvuzraugs:
4.3.6.1. sadarbojas un tiekas ar Pasūtītāju un Būvdarbu vadību, apmeklē regulārās un ārkārtas būvdarbu vadības un Pasūtītāja organizētās sanāksmes, piedalās Pasūtītāja noteiktās pārraudzības un kontroles vizītēs; 
4.3.6.2. sistematizē un reģistrē dokumentus un korespondenci;
4.3.6.3. vada Būvuzraudzības izpildi un izpildei norīkotos darbiniekus;

4.3.6.4. savlaicīgi un efektīvi kontrolē konkrēti norādīto materiālu atbilstību plānotajiem un Objektā reāli piegādātajiem un iebūvējamiem materiāliem;
4.3.6.5. informē pasūtītāju par Būvuzņēmēja nodarbinātajiem apakšuzņēmējiem un saskaņo ar Pasūtītāju ziņas par to nomaiņu;

4.3.6.6. kontrolē būvdarbu procesu, veicot nepieciešamos pierakstus un foto fiksāciju;
4.3.6.7. kontrolē, uzrauga, pārbauda un fiksē izpildīto Būvdarbu apjomus;
4.3.6.8. kontrolē satiksmes organizācijas darbības Objektos;

4.3.6.9. veic risku novērtējumu un to novēršanas pasākumu, samazinot ietekmi uz Būvdarbu izpildes procesu;

4.3.6.10. sagatavo un elektroniski iesniedz atskaites par darbu izpildi. Ikmēneša atskaiti iesniedz 7 (septiņu) darbadienu laikā pēc kalendārā mēneša beigām;

4.3.6.11. sagatavo un 14 (četrpadsmit) dienu laikā pēc Būvdarbu pabeigšanas elektroniski iesniedz Būvuzraudzības pārskatu par izpildīto Būvdarbu kvalitātes novērtējumu; 
4.3.7. konsultēt Pasūtītāju jautājumos par būvniecības organizāciju, būvdarbu izpildi, u.c., jautājumiem, pēc Pasūtītāja pieprasījuma rakstiski sniegt priekšlikumus iespējamo problēmu risinājumus;
4.3.8. ziņot Pasūtītājam par jebkurām problēmām, kas var ietekmēt Objekta kvalitāti vai sastādīt papildu izmaksas;
4.3.9. nodrošināt, lai netiktu pārsniegts būvdarbu izpildes budžets, pamatotu papildus būvdarbu rašanās gadījumā veikt būvdarbu veicēja sagatavoto papildus būvdarbu tāmju analīzi.
4.4. Izpildītājs nav pilnvarots pieņemt lēmumu par papildu būvdarbu apjomiem un izmaiņām nolīgtajos būvdarbu apjomos, kā arī saskaņot papildu darbu veikšanu ar būvdarbu veicēju bez Pasūtītāja rakstiskas piekrišanas.
4.5. Izpildītājs apliecina, ka visā Līguma darbības laikā nebūs darba attiecībās ar būvniecības darbu veicēju.
4.6. Izpildītājam ir tiesības uz Līgumcenas saņemšanu Līgumā noteiktā kārtībā, ja Būvuzraudzība veikta atbilstoši Līguma nosacījumiem.
4.7.
Izpildītājam ir tiesības uz līgumsoda samaksu no Pasūtītāja Līgumā noteiktajā kārtībā.

4.8.
Izpildītājam ir tiesības uz Līguma vienpusēju izbeigšanu Līgumā noteiktajā kārtībā.
5. PASŪTĪTĀJA TIESĪBAS UN PIENĀKUMI 

5.1. Pasūtītājam ir tiesības:
5.1.1. visā Līguma darbības laikā veikt Līguma izpildes kontroles pasākumus, tai skaitā pieprasīt no Izpildītāja visu nepieciešamo informāciju par veikto Būvuzraudzību;
5.1.2. izvirzīt pretenzijas par Būvuzraudzības veikšanu, ja tā pilnīgi vai daļēji neatbilst Līguma nosacījumiem;
5.1.3. uz līgumsoda samaksu no Izpildītāja Līgumā noteiktajā kārtībā;
5.1.4. uz Līguma vienpusēju izbeigšanu Līgumā noteiktajā kārtībā.
5.2. Pasūtītājam ir pienākums: 
5.2.1. veikt norēķinus par kvalitatīvi veiktu Būvuzraudzību Līguma noteiktajā kārtībā, termiņā un apmērā;
5.2.2. tikties ar Izpildītāju jautājumu, kas saistīti ar Būvuzraudzību, risināšanā;
5.2.3. nodrošināt Izpildītāju ar Būvuzraudzībai nepieciešamo informāciju un dokumentāciju;
5.2.4. parakstīt pieņemšanas – nodošanas aktu, ja Būvuzraudzība atbilst Līguma noteikumiem un ir veikta pienācīgā kvalitātē.
6. ATSKAITES
6.1. Izpildītājs sagatavo un iesniedz Pasūtītājam Būvuzraudzības plānu un izpildes atskaites, to formātu iepriekš saskaņojot ar Pasūtītāju:
6.1.1. Būvuzraudzības plānu iesniedz 14 (četrpadsmit) dienu laikā no būvdarbu uzsākšanas. Atskaitē ietver sekojošu informāciju:

6.1.1.1. iespējamo risku novērtējumu būvdarbu laikā; 

6.1.1.2. būvdarbu stadijas, kuras ir jāfiksē vizuāli, lai pārliecinātos par būvdarbu kvalitāti;

6.1.1.3. dalība būvkonstrukciju, segto darbu un citu izpildīto būvdarbu pieņemšanā;
6.1.1.4. risks, ko var radīt būves nojaukšanas/demontāža gaitā radušies bīstamie atkritumi.
6.1.2. Ikmēneša atskaiti par būvdarbu veicēja iepriekšējā periodā un kopā veiktajiem būvdarbiem iesniedz 7 (septiņu) darbadienu laikā pēc kalendārā mēneša beigām un tajā ietilpst:

6.1.2.1. atskaite par Būvdarbu veicēja iepriekšējā periodā un kopā veiktajiem būvdarbiem;

6.1.2.2. pārskats par veiktajām kvalitātes pārbaudēm;
6.1.2.3. detalizēts veiktās Būvuzraudzības apraksts;

6.1.2.4. iespējamie risinājumi apzināto problēmu un risku novēršanā;
6.1.2.5. būvdarbus raksturojoši fotoattēli; 

6.1.3. Būvuzraudzības pārskatu par izpildīto Būvdarbu kvalitātes novērtējumu iesniedz elektroniski parakstītas ar drošu elektronisku parakstu14 (četrpadsmit) dienu laikā pēc Būvdarbu pabeigšanas un tajā ietilpst:

6.1.3.1. atskaite par Būvdarbu veicēja iepriekšējā periodā un pavisam kopā veiktajiem būvdarbiem;
6.1.3.2. detalizēts veiktās Būvuzraudzības apraksts;
6.1.3.3. Būvdarbus raksturojošie fotoattēli;

6.1.3.4. būvdarbu veicēja novērtējums;

6.1.3.5. kopsavilkums par veiktajiem materiālu un konstrukciju testēšanas rezultātiem;
6.1.3.6. ja kāda no prasībām nav vērtēta vai nav saņemti testēšanas rezultāti, tad atzīmē, ka novērtējums nav pabeigts, norādot nepabeigtās sadaļas;
6.1.3.7. izbūvēto būvkonstrukciju, inženiertīklu materiālu un būvdarbu izpildes atbilstības novērtējums;
6.1.3.8. neatbilstību un/vai defektu novēršanas metožu pārskats;
6.1.3.9. informācija par būvdarbu pabeigšanu;
6.1.3.10. ieteikumi, secinājumi un pielikumi.
6.2. Atskaites iesniedz 1 (vienā) eksemplārā, elektroniski (parakstītas ar drošu elektronisko parakstu) MS Office formātā. Ja dažādu atskaišu iesniegšanas termiņš sakrīt, tās drīkst apvienot vienā atskaitē.

7. PUŠU Atbildība UN STRĪDU RISINĀŠANAS KĀRTĪBA
7.1. Veicot Būvuzraudzību, Izpildītājs ir atbildīgs par zaudējumiem, kas radušies, ja Izpildītājs nav nodrošinājis būvniecības darbu norises uzraudzību atbilstoši Ministru kabineta 2014. gada 19. augusta noteikumiem Nr. 500 “Vispārīgie būvnoteikumi” , un citiem Latvijas Republikā spēkā esošajiem normatīvajiem aktiem un noteikumiem, šī Līguma un Līguma pielikumos noteiktajām prasībām.

7.2. Ja Izpildītājs neveic Būvuzraudzību saskaņā ar spēkā esošajiem normatīvajiem aktiem, kas regulē Būvuzraudzības veikšanu, Pasūtītājam, ir tiesības prasīt līgumsodu 100,00 (viens simts euro 00 centi) apmērā no Līgumcenas par katru konstatētu gadījumu.
7.3. Ja atbildīgais būvuzraugs neuzsāk darbus Līgumā nolīgtajā laikā, tad Pasūtītājam, ir tiesības prasīt līgumsodu 0,1 % (nulle komats viens procents) apmērā no Līgumcenas par katru nokavēto dienu, bet ne vairāk kā 10 % (desmit procenti) no Līguma summas.

7.4. Ja Izpildītājs kavē Līguma 6. nodaļā noteikto atskaišu iesniegšanas termiņu vai neievēro atskaites sagatavošanas formu, pievienojamos dokumentus vai iesniegšanas kārtību, Izpildītājs maksā Pasūtītājam līgumsodu 50,00 EUR (piecdesmit euro 00 centi) par katru gadījumu.

7.5. Ja Izpildītājs saskaņo vai apstiprina neatbilstošus Objektu būvdarbu apjomus (akts par izpildītajiem darbiem, segto darbu akts, u.c.) Izpildītājs maksā Pasūtītājam līgumsodu 0,1 % (nulle komats viens procents) apmērā no Līgumcenas par katru konstatēto gadījumu, bet ne vairāk kā 10 % (desmit procenti) no Līguma summas. 
7.6. Ja Izpildītājs nepamatoti kavē būvdarbu nodošanu, Pasūtītājam, ir tiesības prasīt no Izpildītāja līgumsodu 0,1 % (nulle komats viens procents) apmērā no Līgumcenas par katru kavēto dienu, bet ne vairāk kā 10 % (desmit procenti) no Līguma summas.
7.7. Ja Pasūtītājs kavē samaksu par veiktajiem darbiem, Izpildītājam ir tiesības aprēķināt Pasūtītājam līgumsodu 0,1 % (nulle komats viens procents) apmērā par katru nokavēto dienu, bet ne vairāk kā 10 % (desmit procenti) no neapmaksātās summas.

7.8. Līgumsoda samaksa neatbrīvo Pasūtītāju un Izpildītāju no saistību izpildes.

7.9. Līgumsodu Pasūtītājs ir tiesīgs ieturēt no Izpildītājam veicamajiem Līgumcenas maksājumiem, par to rakstiski informējot Izpildītāju.
7.10. Puses nav atbildīgas viena otrai par Līguma saistību neizpildi vai nepienācīgu izpildi, ja iestājas nepārvaramas varas apstākļi, tādi kā ugunsgrēks, dabas stihija, jebkura rakstura karadarbība, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst. Šādā gadījumā Puse slēdz papildus vienošanos par Līguma darbības apturēšanu uz laiku.
7.11. Izpildītājs ir atbildīgs par Pasūtītājam vai būvuzņēmējam nodarītajiem zaudējumiem, kas radušies būvuzrauga darbības vai bezdarbības vainas dēļ.
7.12. Ja būvuzraugs nepilda būvniecību reglamentējošo normatīvo aktu prasības, Pasūtītājam ir tiesības:

7.12.1. izbeigt Līgumu;

7.12.2. ierosināt būvuzrauga prakses sertifikāta anulēšanu institūcijai, kura to izdevusi.
7.13. Pasūtītājs nav atbildīgs par zaudējumiem, kas var rasties (radušies) trešajai personai jebkādas Izpildītāja rīcības dēļ, t.sk. arī, ja Izpildītājs neievēro Līguma noteikumus.

7.14. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kas informācijas izpaušanu pieprasa piemērojamie normatīvie akti.

7.15. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.

7.16. Visi pielikumi, papildinājumi un grozījumi Līgumam stājas spēkā tikai tad, ja tie noformēti rakstiski un tos parakstījušas abas šī līguma Puses vai to pilnvarotās personas. Visi Līguma grozījumi, papildinājumi un vienošanās ir Līguma neatņemamas sastāvdaļas.

8. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA UN JAUNA PERSONĀLA UN APAKŠUZŅĒMĒJU PIESAISTE
8.1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā Līgumā noteiktajam atklātajam konkursam norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.

8.2. Izpildītājam ir pienākums rakstiski saskaņot ar Pasūtītāju papildu personāla iesaistīšanu Līguma izpildē, pirms tiek veikta šāda personāla iesaistīšana.

8.3. Izpildītāja Līgumā noteiktajā atklātajā konkursā iesniegtajā piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst Līgumā noteiktā atklātā konkursa dokumentos personālam izvirzītajām prasībām.

8.4. Pasūtītājs nepiekrīt Izpildītāja  piedāvājumā Līgumā noteiktajam atklātajam konkursam norādītā apakšuzņēmēja nomaiņai, ja pastāv kāds no šādiem nosacījumiem:

8.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

8.4.2. tiek nomainīts apakšuzņēmējs, uz kura iespējām iepirkuma procedūrā Izpildītājs  balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma, turpmāk– PIL 42. panta otrajā daļā (izņemot 8. un 9.punktu) minētajiem pretendentu izslēgšanas gadījumiem;

8.4.3. piedāvātais apakšuzņēmējs, kura veicamo Pakalpojumu vērtība ir vismaz 10000,00 EUR (desmit tūkstoši euro), atbilst PIL 42. panta otrajā daļā minētajiem pretendentu izslēgšanas gadījumiem;

8.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 

8.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.6. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis no visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.

8.8. Pakalpojuma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Pakalpojuma daļu veic nekvalitatīvi vai neievēro spēkā esošos normatīvos aktus, 

8.9. Līguma noteikumus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.

8.10. Ja Izpildītājs neievēro Līguma šajā sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Pakalpojuma izpildi līdz Izpildītājs ir novērsis konstatētos pārkāpumus un Līgumā noteiktais Pakalpojuma izpildes termiņš netiek pagarināts.

8.11. Par Līguma izpildē piesaistīto apakšuzņēmēju veiktajiem Pakalpojumiem, to kvalitāti un atbilstību Līguma nosacījumiem attiecībā pret Pasūtītāju ir atbildīgs Izpildītājs. Izpildītājs ir atbildīgs par laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Pakalpojumiem.

9. LĪGUMA GROZĪŠANA, IZBEIGŠANA, IZPILDE

9.1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai līgumsaistību izpildei vai citu Līgumā noteiktu atceļošu noteikumu iestāšanās brīdim.

9.2. Līgumu var papildināt, grozīt vai izbeigt, Pusēm savstarpēji vienojoties un ievērojot Publisko iepirkumu likuma (turpmāk – PIL) 61. panta prasības. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
9.3. Pasūtītājam ir tiesības veikt Līguma grozījumus saskaņā ar PIL 61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
9.3.1. grozījumi ir nebūtiski;

9.3.2. grozījumi ir būtiski un tiek izdarīti PIL 61. panta piektajā daļā minētajā gadījumā neatkarīgi no tā, vai tie ir būtiski, vai nebūtiski.

9.4. Līguma izpildes laikā Pasūtītājs Līguma grozījumus pieļauj neatkarīgi no tā vai tie ir būtiski, vai nebūtiski gadījumā, ja objektīvu apstākļu dēļ Līguma izpildes laikā Pasūtītājs ir uzdevis veikt Izpildītājam neparedzētu Līguma prasību izpildi. Šajā gadījumā izmaiņas ir Pušu saskaņotas un pamatotas, kādu iemeslu dēļ tās ir nepieciešamas.

9.5. Līgumu var izbeigt pirms termiņa tikai Līgumā noteiktajos gadījumos un kārtībā. 
9.6. Pasūtītājs ir tiesīgs vienpusēji izbeigt Līgumu šādos gadījumos, rakstiski paziņojot par to Izpildītājam vismaz 10 (desmit) dienas iepriekš:
9.6.1. Izpildītājs tiek pasludināts par maksātnespējīgu, vai ir sākta Izpildītāja likvidācijas procedūra vai apturēta tā saimnieciskā darbība;
9.6.2. tiek apturēta vai anulēta Izpildītāja noteiktā būvuzrauga profesionālās darbības sertifikāta darbība;
9.6.3. Izpildītāja vainas dēļ ir radušās būtiskas būvdarbu neatbilstības;
9.6.4. Izpildītājs veic Būvuzraudzību nekvalitatīvi, pieļaujot trūkumus vai kļūdas, vai pārkāpj Līguma vai Latvijas Republikā spēkā esošo normatīvo aktu prasības, kas nosaka Būvuzraudzības veikšanu;
9.6.5. būvdarbi Objektā nav uzsākti, un Būvdarbu līgums ir izbeigts;
9.6.6. Izpildītājam kopējais piemēroto līgumsodu apmērs pārsniedz 10 % (desmit procentus) no Līguma summas;
9.6.7. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, un Pasūtītājs to nav zinājis.
9.7. Izbeidzot Līgumu, Puses sagatavo atsevišķu aktu par faktiski veikto Būvuzraudzību. Sastādot aktu, Puses ņem vērā veiktās Būvuzraudzības kvalitāti. Veicot samaksu, Pasūtītājs ir tiesīgs ieturēt aprēķināto līgumsodu vai zaudējumu atlīdzību. Puses savstarpējo norēķinu šajā punktā minētajā gadījumā veic 20 (divdesmit) dienu laikā pēc šajā punktā minētā akta parakstīšanas.
9.8. Izpildītājs ir tiesīgs vienpusēji izbeigt Līgumu, rakstiski par to paziņojot Pasūtītājam, vismaz 10 (desmit) dienas iepriekš, ja Pasūtītājs nepilda no Līguma izrietošās saistības.
9.9. Līguma izbeigšana saistību neizpildes dēļ neierobežo Pušu tiesības uz zaudējumu atlīdzību vai līgumsodu.
9.10. Ja Līgums tiek izbeigts pirms termiņa, Izpildītājam 14 (četrpadsmit) dienu laikā jāiesniedz visa Būvuzraudzības dokumentācija saskaņā ar normatīvajiem aktiem.
9.11. Līgums tiek uzskatīts par izpildītu, kad Puses ir pilnā mērā izpildījušas Līguma saistības – Puses ir parakstījušas darbu pieņemšanas – nodošanas aktu un Pasūtītājs Izpildītājam samaksājis pilnu Līguma summu.
10. NEPĀRVARAMAS VARAS VAI ĀRKĀRTĒJAS SITUĀCIJAS APSTĀKĻI

10.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies kā sekas nepārvaramas varas vai ārkārtējas situācijas apstākļu izraisītam notikumam, no kura nav iespējams izvairīties un/vai pārvarēt tā sekas, kuru Līguma slēgšanas brīdī nebija iespējams paredzēt, kas nav radies Pušu vai to kontrolē esošas personas/-u kļūdas vai rīcības dēļ un, kas padara saistību izpildi jebkurai no Pusēm ne tikai apgrūtinošu, bet pilnīgi neiespējamu. Pie nepārvaramas varas vai ārkārtējas situācijas apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, nesankcionēti streiki, iekšējie nemieri, blokādes un citi šeit neminēti apstākļi, kas būtiski ierobežo un aizskar Pušu tiesības, un ietekmē uzņemtās saistības. Puse, kura nav spējusi pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas).
10.2. Pusei, kura atsaucas uz nepārvaramas varas vai ārkārtējas situācijas apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc tā uzskata ir iespējama un paredzama tā Līgumā paredzēto saistību izpilde, pēc pieprasījuma, ziņojumam pievienojot izziņu, kuru izsniegusi kompetenta institūcija, un kura satur ārkārtējās situācijas apstākļu darbības apstiprinājumu un to raksturojumu.
10.3. Ja Līguma slēgšanas brīdī jau ir spēkā kompetentas valsts institūcijas lēmums par ārkārtējas situācijas izsludināšanu, uzskatāms, ka Puses ir izvērtējušas savas iespējas izpildīt ar Līgumu uzņemtās saistības un pienākumus noteiktā apjomā, kvalitātē un termiņos, pastāvot tieši šiem konkrētajiem nepārvaramās varas vai ārkārtējās situācijas apstākļiem. Ja Līguma darbības laikā saistību izpilde kļūst pilnīgi neiespējama dēļ jauna nepārvaramas varas notikuma, Puses rīkojas atbilstoši punktos 10.1., 10.2., 10.4. noteiktajam.
10.4. Nepārvaramas varas ietekmei, vai ārkārtējai situācijai turpinoties vai pastiprinoties tādā apmērā, kas padara neiespējamu vai daļēji neiespējamu Līguma turpmāko realizāciju jebkurai no Pusēm, tiek sastādīta un parakstīta savstarpēja vienošanās par Līguma grozīšanu, darbības pārtraukšanu vai izbeigšanu, iekļaujot no Līguma izrietošo finansiālo saistību fiksēšanu abām Pusēm pieņemamā formā un apjomā. Ja objektīvi neparedzamu iemeslu dēļ šādu vienošanos noslēgt vairs fiziski nav iespējams, tā no Pusēm, kurai tas ir iespējams, sastāda Ziņojumu par Līguma izbeigšanu sakarā ar nepārvaramas varas vai ārkārtējās situācijas apstākļiem, kas stājas spēkā 30. (trīsdesmitajā) dienā pēc Ziņojuma sastādīšanas, nesaņemot šajā periodā pretenzijas vai iebildumus no otras Puses.
11. IZCELSMES IEROBEŽOJUMI

11.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces, materiāli vai pakalpojumi.

11.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.

11.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču, materiālu vai pakalpojumu izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces, materiāli vai pakalpojumi.

11.4. Ja tiek konstatēts, ka Līguma izpildē ir izmantotas šajā nodaļā aizliegtās izcelsmes preces, materiāli vai pakalpojumi, Pasūtītājam ir tiesības:

11.4.1. pieprasīt attiecīgo preču, materiālu vai pakalpojumu nomaiņu;
11.4.2. piemērot līgumsodu 10 % (desmit procenti) apmērā no attiecīgo preču, materiālu vai pakalpojumu vērtības;
11.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.

11.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.

12. Nobeiguma NOTEIKUMI

12.1. Puses apliecina, ka ir iepazinušās ar Līguma noteikumiem un atzīst tos par saprotamiem, saistošiem un izpildāmiem. Izpildītājs apliecina, ka tam ir visas nepieciešamās zināšanas, pieredze, darbaspēks un materiāltehniskais nodrošinājums līgumsaistību izpildei.

12.2. Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.

12.3. Visos jautājumos, kas nav atrunāti Līgumā, Puses vadās no Iepirkuma prasībām, Piedāvājuma un Latvijas Republikā spēkā esošajiem normatīvajiem aktiem.

12.4. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā Līguma noteikumu tulkošanu.

12.5. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kas regulē tos pašus jautājumus, ko regulēja spēku zaudējušais akts, jauno, spēkā esošo normatīvo aktu piemēro ar tā spēkā stāšanās brīdi.

12.6. Līguma izpildi Izpildītāja vārdā organizē un kontrolē _____, tālruņa numurs +371 ______, e-pasta adrese:_______.
12.7. Pasūtītājs par pārstāvi Līguma izpildes laikā nosaka______, tālruņa numurs +371 _______, e-pasta adrese:_______.

12.8. Pušu pārstāvju vai rekvizītu maiņas gadījumā Puses apņemas par to rakstiski paziņot otrai Pusei 5 (piecu) darbadienu laikā no izmaiņu iestāšanās dienas, neveicot atsevišķus grozījumus Līgumā.

12.9. Katras puses pārstāvis apliecina, ka tam ir visas tiesības Puses vārdā noslēgt Līgumu.

12.10. Korespondence Līguma sakarā, ko viena Puse iesniedz otrai, jābūt noformētai rakstiski, latviešu valodā un nodota personīgi vai nosūtīta ierakstītā vēstulē, vai nosūtīta elektroniski un parakstīta ar drošu elektronisko parakstu.

12.11. Korespondence ir uzskatāma par saņemt, ja:

12.11.1. nodota personīgi – dienā, kad tā nodota;

12.11.2. nosūtīta ierakstītā vēstulē – septītajā dienā skaitot no tās iesniegšanas pastā;

12.11.3. nosūtīta elektroniski ar drošu elektronisko parakstu – otrajā darbadienā pēc tās nosūtīšanas.

12.12. Līguma neatņemama sastāvdaļa ir tam pievienotie pielikumi:

12.12.1. __. pielikums - Pieteikums dalībai iepirkumā uz __ lapām;

12.12.2. __. pielikums – Finanšu piedāvājums uz __ lapām

12.12.3. __. pielikums - Tehniskā specifikācija un darbu daudzumu saraksts uz __ lapām;

12.12.4. __. pielikums - Līguma izpildē iesaistītie apakšuzņēmēji uz __ lapām.

12.13. Līgums ar ___ (___) pielikumiem sagatavots kopā uz ___ (___) lapām latviešu valodā, elektroniska dokumenta veidā un parakstīts ar drošu elektronisko parakstu. Katrai pusei ir pieejams abpusēji parakstīts Līgums elektroniskā formātā.

12.14. Izpildītājam abpusēji parakstīts Līgums 1 (vienas) darba dienas laikā pēc Līguma parakstīšanas jānosūta uz Pasūtītāja e-pasta adresi: apic@dobele.lv.

13. PUŠU REKVIZĪTI

	PASŪTĪTĀJS:


Dobeles novada pašvaldība

reģistrācijas numurs 90009115092

juridiskā adrese: Brīvības iela 17

Dobele, Dobeles novads, LV-3701

e-pasta adrese: apic@dobele.lv


	IZPILDĪTĀJS:




Šis dokuments ir parakstīts ar drošu elektronisko parakstu un satur laika zīmogu

